《舟过姚湾》
清代·吕贤基

踏遍山程又水程，还家有梦不胜情。千条官柳轻烟色，万橹漕艘急浪声。

书味岂因莼菜改，莱斑犹胜锦衣荣。天心定解离人恨，莫遣潇潇夜雨惊。

作者简介：（?—1853）清安徽旌德人，字鹤田。道光十五年进士。授编修，迁给事中，数论时政得失。咸丰元年，擢工部侍郎。三年，赴安徽办理团练。太平军破舒城时死。